Civilizacion grècoromana

La civilizacion grecoromana designa un ensems de caracteristicas socialas, politicas, filosoficas, scientificas e culturalas desvelopadas pendent la Grècia antica e la Roma antica. 

Aquel tèrme fa mòstra de l'influéncia culturala que la Grècia antica difusèt sus la vila de Roma. Aquela darrièra l'assimila e a son torn transmet aquela cultura a l'ensems de son empèri, fins a influenciar fòrça los Reialmes mejancièrs.

Lo sincretisme entre ambedoas culturas ven del periòde de la Magna Grècia ont la colonizacion grèga de la peninsula italiana pòrta l'ellenizacion als pòbles preexistissents a la fondacion de Roma.